Ο **Βίλλεμ φαν ντε Φέλντε ο νεότερος** (ολλανδικά: **Willem van de Velde de Jonge**, 18 Δεκεμβρίου 1633 - 6 Απριλίου 1707) ήταν Ολλανδός ζωγράφος ναυτικών θεμάτων της Χρυσής Ολλανδικής Εποχής στη ζωγραφική.

Βιογραφία
---------

Ο Βίλλεμ φαν ντε Φέλντε ο νεότερος βαπτίστηκε στις 18 Δεκεμβρίου 1633 στο Λέιντεν. Ήταν γιος του ζωγράφου ναυτικών θεμάτων Βίλλεμ φαν ντε Φέλντε του πρεσβύτερου, επίσης ζωγράφου ναυτικών θεμάτων, και αδελφός του Άντριεν φαν ντε Φέλντε, τοπιογράφου και ζωγράφου ζώων. Αρχικά εκπαιδεύτηκε από τον πατέρα του, ο οποίος τον ενθάρρυνε να πηγαίνει στις αποβάθρες και να σχεδιάζει τα πλοία που έβλεπε εκεί. και στη συνέχεια από τον Σίμον ντε Φλίχερ, ζωγράφο ναυτικών θεμάτων με μεγάλη φήμη στην εποχή του. Ο νεαρός Βίλλεμ είχε αποκτήσει σημαντική φήμη από την τέχνη του πριν ακόμη μεταβεί στο Λονδίνο, όπου μετοίκησε το 1673, καθώς πολλοί ναυτικοί, αλλά και ευγενείς, του ανέθεταν να δημιουργήσει εικόνες του αγαπημένου τους σκάφους. Ο νεαρός φαν ντε Φέλντε σχεδίαζε πάντα εκ του φυσικού. Στο Λονδίνο προσλήφθηκε από τον Βασιλέα Κάρολο Β΄ με επιμίσθιο £100 "για να βοηθά τον πατέρα του στη σχεδίαση και την κατασκευή σχεδιασμάτων ναυμαχιών". Ο νεαρός Βίλλεμ είχε αναλάβει να επιχρωματίζει τα σχέδια που δημιουργούσε ο πατέρας του. Πάτρονές του ήταν, επίσης, ο Ιάκωβος Β΄ της Αγγλίας, Δούκας της Υόρκης και πολλά μέλη της αγγλικής αριστοκρατίας.

Ο Βίλλεμ φαν ντε Φέλντε ο νεότερος απεβίωσε στο Λονδίνο στις 6 Απριλίου 1707 και τάφηκε στην εκκλησία του Αγίου Ιακώβου στο Πικαντίλλυ.

Έργα
----

*Ολλανδικά πολεμικά και άλλα πλοία σε ήρεμη θάλασσα*. περ. 1665

|  |  |  |
| --- | --- | --- |
| Ο κανονιοβολισμός και η Ριπή ανέμου (περ. 1680), συλλογή Ρέικσμουζεουμ |  | Ο κανονιοβολισμός και η Ριπή ανέμου (περ. 1680), συλλογή Ρέικσμουζεουμ |
| *Ο κανονιοβολισμός* και η *Ριπή ανέμου* (περ. 1680), συλλογή Ρέικσμουζεουμ |

Τα καλύτερα έργα του φαν ντε Φέλντε απεικονίζουν απόψεις από τη θάλασσα των ολλανδικών ακτών με ολλανδικά πλοία, επιρροή του Δασκάλου του, Φλίχερ, ενώ για τα σκάφη είναι σαφώς επηρεασμένος από τον πατέρα του. Τα έργα του είναι λεπτά, εμπνευσμένα, με λεπτομερείς απεικονίσεις, σωστά σχεδιασμένα τόσο ως προς τα σκάφη όσο και ως προς την εξάρτυσή τους. Οι πολυπληθείς μορφές είναι αφηγηματικά τοποθετημένες, ενώ ιδιαίτερα επιτυχημένη είναι η απεικόνιση της θάλασσας, είτε ταραγμένης είτε ήρεμης. Τα πλοία απεικονίζονται με σχεδόν φωτογραφική ακρίβεια και αυτές οι απεικονίσεις αποτελούν τον ασφαλέστερο οδηγό για το πώς ήταν τα πλοία του 17ου αιώνα.

Σήμερα ορισμένοι πίνακες του φαν ντε Φέλντε βρίσκονται στη Συλλογή Ουάλλας στο Λονδίνο, μεταξύ των οποίων και η *επιβίβαση του βασιλέα Καρόλου Β΄ στο Σχεβενίνγκεν* (1660).

### Φωτοθήκη

* Η ναυμαχία στο Τέξελ, 1687*Η ναυμαχία στο Τέξελ*, 1687
* Η πυρπόληση του "Royal James" στη ναυμαχία του Σόουλμπεϊ*Η πυρπόληση του "Royal James" στη ναυμαχία του Σόουλμπεϊ*
* Το αγγλικό σκάφος St Andrew πλέει σε μέτρια θάλασσα, 1673Το αγγλικό σκάφος *St Andrew* πλέει σε μέτρια θάλασσα*, 1673*
* Πλοία σε ήσυχο αραξοβόλι δεκαετία του 1670*Πλοία σε ήσυχο αραξοβόλι* δεκαετία του 1670
* Αγγλικό πλοίο σε θύελλα δεκαετία του  1680*Αγγλικό πλοίο σε θύελλα* δεκαετία του 1680
* Ησυχία: Ψαρόβαρκες αποπλέουν περ. 1655-60*Ησυχία: Ψαρόβαρκες αποπλέουν* περ. 1655-60

Παραπομπές
----------

1. 1 2  «Willem van de Velde». *Biografisch Portaal*. 30000601.
2. 1 2  «Benezit Dictionary of Artists» (Αγγλικά) Oxford University Press. 2006. B00189305. Ανακτήθηκε στις 9  Οκτωβρίου 2017. ISBN-13 978-0-19-977378-7.
3. ↑  (Αγγλικά) *Find A Grave*. 4319. Ανακτήθηκε στις 9  Οκτωβρίου 2017.
4. ↑  (Ολλανδικά) *RKDartists*. rkd.nl/explore/artists/79794. Ανακτήθηκε στις 23  Αυγούστου 2017.
5. ↑  *artist list of the National Museum of Sweden*. 12  Φεβρουαρίου 2016. kulturnav.org/08f51b5a-2156-4095-a256-09f65a5d3314. Ανακτήθηκε στις 27  Φεβρουαρίου 2016.
6. 1 2  *The Fine Art Archive*. cs.isabart.org/person/59875. Ανακτήθηκε στις 1  Απριλίου 2021.
7. ↑  (Αγγλικά) *Union List of Artist Names*. 20  Νοεμβρίου 2017. 500023744. Ανακτήθηκε στις 21  Μαΐου 2021.
8. 1 2 3  National Gallery of Art, London: *Velde, Willem van de, the Younger*
9. 1 2  «History of Painters: *Willem van de Velde the Younger*». Αρχειοθετήθηκε από το πρωτότυπο στις 22 Απριλίου 2017. Ανακτήθηκε στις 23 Φεβρουαρίου 2017.
10. ↑  Aart de Vries, "Biografische aanteekeningen betreffende voornamelijk Amsterdamsche schilders," Oud-Holland 4 (1886): 217, όπως αναφέρεται στην ιστοσελίδα της Εθνικής Πινακοθήκης Τέχνης, Ουάσινγκτον
11. 1 2 3  Chisholm 1911.

Πηγές
-----

* Το παρόν λήμμα ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Vandevelde, William» *Εγκυκλοπαίδεια Μπριτάννικα* **27** (11η έκδοση) Cambridge University Press

Δείτε επίσης
------------

* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Εξωτερικοί σύνδεσμοι
--------------------

* National Maritime Museum portal for their van de Velde drawings on line στο Wayback Machine (αρχειοθετήθηκε January 22, 2009) one of the largest collections, 1500 items of which 837 are illustrated.
* Dutch and Flemish paintings from the Hermitage, an exhibition catalog from The Metropolitan Museum of Art (fully available online as PDF), which contains material on Willem van de Velde the Younger(cat. no. 32)

 Πολυμέσα σχετικά με το θέμα  Willem van de Velde (II) στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27337373
* LCCN: n82056731
* ISNI: 0000 0000 6661 2887
* GND: 118977350
* SELIBR: 208509
* SUDOC: 035768916
* BNF: cb149665548 (data)
* BPN: 30000601
* ULAN: 500023744
* NLA: 35229633
* NKC: jo20201078802
* BNE: XX1377172
* KulturNav: id
* RKD: 79794

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |